ගලේවෙල ප්‍රදේශයේ පදිංචි මොවුන්  අසභ්‍ය ඡායාරූප ප්‍රදර්ශනය කිරීම සහ පුරාවිද්‍යා වටිනාකමක් ඇති ස්ථානයක ආගමික හැඟීම් රිදවන ලෙස හෝ ප්‍රකෝපකරවන සුළු සිදුවීමකට ඉඩ ඇති යම් ක්‍රියාවක් කිරීම යන චෝදනා මත ඊයේ පස්වරුවේ අත්අඩංගුවට ගැණුනා.මීට පෙර අන්තර්ජාලයට මුදාහැර තිබූ මෙවැනි අඩනිරුවත් ඡායාරූප අනුකරණය කරමින් මෙම ඡායාරූප ලබාගෙන අන්තර්ජාලයට මුදාහැරි බවට සැකකරුවන් පොලීසියට පාපොච්චාරණය කර තිබෙනවා.මෙවර අධ්‍යයන පොදු සහතික පත්‍ර උසස් පෙළ විභාගයට පෙනී සිට ඇති කුරුණෑගල ප්‍රදේශයේ ප්‍රධාන පෙලේ පාසලක ඉගෙනුම ලැබූ මෙම තරුණයින්ගෙන් එක් අයෙකුගේ පියෙකු ගලේවෙල ප්‍රදේශයේ පාසලක විදුහල්පතිවරයෙකු බව ද පොලීසිය සඳහන් කළා.සැකකරුවන් වෙනුවෙන් අධිකරණය හමුවේ කරුණු දැක්වූ නීතිඥ එම්.අස්මි කියා සිටියේ තම සේවා දායකයින්ගේ නොදැනුවත්කම හේතුවෙන් අඩ නිරුවත් ඡායාරූප ගෙන ඒවා අන්තර්ජාලයට මුදා හැර ඇති බවයි.